**Marit Gaup Eira** eli pohjoissaameksi **Šelgon Joreha Máret** (s. 13. heinäkuuta 1945) on pohjoissaamelainen poronhoitaja, laulaja ja joikaaja. Hän on voittanut Sámi Grand Prix'n joikuosion kolme kertaa: vuosina 1993, 1997 ja 2003. Hän on myös tullut kolmanneksi samassa kilpailuluokassa kolme kertaa: vuosina 1996, 1998 ja 2002.

Elämäkerta
----------

Kaksoset Marit Ragna Jørgensdatter Gaup (*Šelgon Joreha Máret*) ja Risten Sara Jørgensdatter Gaup (*Šelgon Joreha Risten Sárá*) syntyivät 13. heinäkuuta 1945 perheen viidentenä ja kuudentena lapsena. Heidän isänsä oli Jørgen Johansen Gaup (*Šelgon Joret*, 1893–1960) ja äitinsä Kristine Larsdatter Gaino (*Bánni Risten*, 1904–1977). Pari vuotta myöhemmin heille syntyi vielä kaksi lasta eli perheessä oli 8 lasta yhteensä. Myöhemmin Šelgon Joreha Máret meni naimisiin Mikkel Andersen Eiran kanssa.

Musiikki
--------

Šelgon Joreha Máret alkoi joikata, kun hän hoiti poroja, koska hänen äitinsä oli harras kristitty eikä sallinut joikaamista kotona. Hänestä kehittyi taitava joikaaja, joka on esimerkiksi osallistunut Sámi Grand Prix -joiku- ja laulukilpailuun jo kymmenen kertaa. Kilpailun joikuosion hän on voittanut kolmesti.

Vuonna 2004 hänen soololevynsä *Beaskađas* julkaistiin. Levyllä on enimmäkseen perinteisiä henkilöjoikuja. Seuraavana vuonna Šelgon Joreha Máret joikasi Maj-Lis Skaltjen tuottamalla *Davvi Jienat* -levyllä, jossa on perinteistä saamelaismuusikkia Saamenmaan eri kulttuureista, ja vuonna 2013 hän ja miehensä olivat mukana Skaltjen elokuvassa *Juoigan*. Viisi vuotta myöhemmin Šelgon Joreha Máret ja hänen kaksossiskonsa julkaisivat *Ipmeláhči Hálddus*, jossa on pohjoissaamenkielisiä virsiä.

Palkinnot
---------

Vuonna 2012 hän voitti Áillohaš-musiikkipalkinnon, jonka Norjan saamelaisten valtakunnallinen yhdistys (NSR), Koutokeinon kunta ja Koutokeinon Saamelaisten yhdistys perustivat vuonna 1993 Nils-Aslak *Áillohaš* Valkeapään 50. syntymäpäivän kunniaksi.

Diskografia
-----------

### LP-levyt

* 2004 – Beaskađas
* 2009 – Ipmeláhči Hálddus, yhdessä Risten Sara Gaup Turin kanssa

### Kokoelmalevyt

Eiralla on kappaleet seuraavilla levyillä:

* 2002 – Sami Grand Prix 2002, kappale *Maj Cecilie*
* 2003 – Sami Grand Prix 2003, kappale *Johan Martin*
* 2005 – Davvi Jienat - Northern Voices, kappaleet *Beskon Eallu*, *Jussen Ánte Mihkkal* ja *Mihkkal Juhán*
* 2010 – Sámi Grand Prix 2010, kappale *Ane Marita*
* 2018 – Sámi Grand Prix 2018, kappale *Ánte Juhán* yhdessä Berit Inger Anne Eira Buljon kanssa

Viitteet
--------

1. 1 2  Olli, Anne. Bovttiiga dovdduid sálmmaiguin. NRK Sápmi. 14.4.2009. Viitattu 8.4.2021 (pohjoissaameksi)
2. 1 2  Sara Oskal, Maret Biret. Joikekonsert med en ny vri. NRK Sápmi. 25.3.2016. Viitattu 8.4.2021 (norjaksi)
3. ↑  Eira, Sara Kristine. Mannsdominert yrke. NRK Sápmi. 12.3.2012. Viitattu 8.4.2021 (pohjoissaameksi)
4. 1 2 3 4  Hætta, Wenche Marie. Hvem-Hva-Når om Sámi Grand Prix. NRK Sápmi. 29.3.2007. Viitattu 9.8.2021 (norjaksi)
5. ↑  Kristine Sara Jørgensdatter Turi. Geni. 11.12.2014. Viitattu 9.4.2021 (englanniksi)
6. 1 2 3  Eira, Mikkel Andersen; Eira, Mai Britt; Eira, Johan A; Murud, Marit M Eira;Gaup, Mikkel Per J. Bávttajohtgiera siida (Beaskáđas, Sállan). [Árbevirolaš gullevašvuohta dálveeatnamiidda. Bávttajohtgiera siida – ovdalaš Vullošnjárga. Dokumenterehuvvon dieđut.]. 26.05.2020. s. 5. Viitattu 9.4.2021 (pohjoissaameksi)
7. ↑  Luohteboddu: Tidspunkter (Arkistoitu – Internet Archive). NRK Radio. 10.12.2020. Viitattu 9.4.2021 (norjaksi)
8. ↑  Davvi Jienat - Northern Voices. Spotify. Viitattu 9.4.2021 (englanniksi)
9. ↑  Juoigan (2014). IMDB. Viitattu 9.4.2021 (englanniksi)
10. ↑  Marit Gaup Eira. NRK Sápmi. 29.3.2010. Viitattu 9.8.2021 (pohjoissaameksi)
11. ↑  Utsi, Johan Ante. Fikk Áillohaš-prisen. NRK Sápmi. 7.4.2012. Viitattu 9.4.2021 (norjaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: smn:Marit Gaup Eira & ca:Marit Gaup Eira